ITD คว้างานก่อสร้างโครงการอาคารหอพักฯ รพ.ชลประทาน 443 ลบ.
ITD คว้างานก่อสร้างโครงการอาคารหอพักฯ รพ.ชลประทาน มูลค่า 443.10 ลบ.
12 ม.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า เมื่อวันที่ 29 ธ.ค.ที่ผ่านมา บริษัทได้ร่วมลงนามในสัญญาก่อสร้างกับโรงพยาบาลชลประทาน มหาวิทยาลัยศรีนครินทรวิโรฒ เพื่อดำเนินการโครงการก่อสร้างอาคารหอพักนิสิต แพทย์ พยาบาล และบุคลากรสาธารณสุข โรงพยาบาลชลประทาน  จ. นนทบุรี มูลค่า 443,105,000 บาท ซึ่งรวมภาษีมูลค่าเพิ่ม มีระยะเวลาก่อสร้าง 900 วัน
สำหรับลักษณะงาน จะเป็นการก่อสร้างอาคารพักอาศัยสูง 12 ชั้น จำนวน 1 อาคาร รวม 348 หน่วย พื้นที่ใช้สอยประมาณ 23,000 ตารางเมตร (ตร.ม.) ประกอบด้วย งานโครงสร้าง ,งานสถาปัตยกรรม ,งานระบบไฟฟ้า ,งานระบบประปาและสุขาภิบาล ,งานระบบปรับอากาศและระบายอากาศ ,ลิฟต์ ,งานสาธารณูปโภค ,งานภูมิสถาปัตย์ พร้อมทั้งจัดหาและติดตั้งคุรุภัณฑ์และอื่นๆ 